
EMENDI
Il-Kumitat għad-Drittijiet tan-Nisa u l-Ugwaljanza bejn il-Ġeneri jippreżenta lill-Kumitat għall-Affarijiet Barranin, bħala l-kumitat responsabbli, dan li ġej:
<RepeatBlock-Amend>
<Amend>Emenda		<NumAm>1</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 4</Article>
	

	Mozzjoni għal riżoluzzjoni
	Emenda

	–	wara li kkunsidra l-Artikolu 17 u 207 tat-Trattat dwar il-Funzjonament tal-Unjoni Ewropea,
	–	wara li kkunsidra l-Artikoli 8, 10, 17 u 207 tat-Trattat dwar il-Funzjonament tal-Unjoni Ewropea,


</Amend>
<Amend>Emenda		<NumAm>2</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 5a (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Aġenda 2030 għall-Iżvilupp Sostenibbli tan-Nazzjonijiet Uniti adottata fil-25 ta’ Settembru 2015, b’mod partikolari l-għanijiet 1, 3, 4, 5, 8, 10 u 16 tagħha,


</Amend>
<Amend>Emenda		<NumAm>3</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 5b (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-riżoluzzjoni tiegħu tad-9 ta’ Lulju 2025 dwar l-implimentazzjoni u t-twettiq tal-Għanijiet ta’ Żvilupp Sostenibbli fid-dawl tal-Forum Politiku ta’ Livell Għoli 20251a,
_____________________________
Testi adottati, P10_TA(2025)0159.


</Amend>
<Amend>Emenda		<NumAm>4</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 11c (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapport tan-NU: Women’s Rights in Review 30 Years After Beijing (id-Drittijiet tan-Nisa f’rieżami 30 sena wara Beijing),


</Amend>
<Amend>Emenda		<NumAm>5</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 18d (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-riżoluzzjoni tiegħu tal-11 ta’ April 2024 dwar l-inklużjoni tad-dritt għall-abort fil-Karta tad-Drittijiet Fundamentali tal-UE1a,
_________________________________
1a C/2025/1279, 13.3.2025, ELI: http://data.europa.eu/eli/C/2025/1279/oj.


</Amend>
<Amend>Emenda		<NumAm>6</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 18e (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra r-rapport tan-NU bit-titolu “Progress on the Sustainable Development Goals: The Gender Snapshot 2025” (Il-progress dwar l-Għanijiet ta’ Żvilupp Sostenibbli: ħarsa lejn il-ġeneru 2025),


</Amend>
<Amend>Emenda		<NumAm>7</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 18f (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-Konvenzjoni tan-NU dwar id-Drittijiet tal-Persuni b’Diżabbiltà (UN CRPD),


</Amend>
<Amend>Emenda		<NumAm>8</NumAm>
<DocAmend>Mozzjoni għal riżoluzzjoni</DocAmend>
<Article>Kunsiderazzjoni 5g (ġdida)</Article>
	

	Mozzjoni għal riżoluzzjoni
	Emenda

	
	–	wara li kkunsidra l-istrateġija tal-UE dwar id-drittijiet tal-persuni b’diżabbiltà,


</Amend>
<Amend>Emenda		<NumAm>9</NumAm>
<DocAmend>Mozzjoni għal riżoluzzjoni</DocAmend>
<Article>Premessa Aa (ġdida)</Article>
	

	Mozzjoni għal riżoluzzjoni
	Emenda

	
	Aa.	billi l-ugwaljanza bejn il-ġeneri hija valur ewlieni li fuqu hija msejsa l-Unjoni; billi l-Artikolu 8 tat-TFUE inaqqax l-impenn li tiġi promossa l-ugwaljanza bejn il-ġeneri u jiġu eliminati l-inugwaljanzi fl-azzjonijiet kollha tagħha, u b’hekk jistabbilixxi prinċipju tal-integrazzjoni tal-perspettiva tal-ġeneri fl-oqsma kollha ta’ politika tal-Unjoni Ewropea;


</Amend>
<Amend>Emenda		<NumAm>10</NumAm>
<DocAmend>Mozzjoni għal riżoluzzjoni</DocAmend>
<Article>Premessa C</Article>
	

	Mozzjoni għal riżoluzzjoni
	Emenda

	C.	billi s-sistemi demokratiċi huma l-aktar xierqa biex jiggarantixxu li kull persuna jkollha l-kapaċità li tgawdi d-drittijiet tal-bniedem tagħha; billi llum, 29 % biss tal-popolazzjoni tad-dinja tgħix f’demokraziji liberali, u dan huwa tnaqqis qawwi meta mqabbel ma’ 52 % fl-2009; billi ż-żieda fl-awtoritarjaniżmu, fl-illiberaliżmu u fil-populiżmu thedded l-ordni globali bbażat fuq ir-regoli, il-protezzjoni u l-promozzjoni tad-drittijiet tal-bniedem fid-dinja, kif ukoll il-valuri u l-prinċipji li fuqhom hija msejsa l-UE;
	C.	billi s-sistemi demokratiċi huma l-aktar xierqa biex jiggarantixxu li kull persuna jkollha l-kapaċità li tgawdi d-drittijiet tal-bniedem tagħha; billi llum, 29 % biss tal-popolazzjoni tad-dinja tgħix f’demokraziji liberali, u dan huwa tnaqqis qawwi meta mqabbel ma’ 52 % fl-2009; billi ż-żieda fl-awtoritarjaniżmu, fl-illiberaliżmu u fil-populiżmu u r-ritaljazzjoni globali kontra l-ugwaljanza bejn il-ġeneri u d-drittijiet fundamentali, inklużi d-drittijiet tan-nisa u r-retorika kontra l-persuni LGBTIQ+, thedded l-ordni globali bbażat fuq ir-regoli, il-protezzjoni u l-promozzjoni tad-drittijiet tal-bniedem fid-dinja, kif ukoll il-valuri u l-prinċipji li fuqhom hija msejsa l-UE; billi d-drittijiet tan-nisa, tal-bniet u tal-membri tal-komunità LGBTIQ+ għadhom mhumiex garantiti madwar id-dinja u n-nuqqas ta’ opportunitajiet għan-nisa spiss ikun aktar sever f’pajjiżi fejn l-istandards demokratiċi huma aktar baxxi, sitwazzjoni li sservi biex timmina dawk l-istess demokraziji, b’mod partikolari meta n-nisa jiffaċċjaw diskriminazzjoni f’termini ta’ parteċipazzjoni politika, ekonomika u soċjali; jirrikonoxxi, barra minn hekk, li tali disparitajiet interni jistgħu jiġu iggravati mill-ġeografija, peress li fatturi bħar-rikors legali, il-kultura, u l-aċċess għar-riżorsi u l-edukazzjoni jvarjaw minn reġjun għal ieħor;


</Amend>
<Amend>Emenda		<NumAm>11</NumAm>
<DocAmend>Mozzjoni għal riżoluzzjoni</DocAmend>
<Article>Premessa Cc (ġdida)</Article>
	

	Mozzjoni għal riżoluzzjoni
	Emenda

	
	Cc.	billi n-nisa u l-bniet, speċjalment dawk fiż-żoni rurali, huma affettwati b’mod sproporzjonat mill-impatti tat-tibdil fil-klima; billi dawn l-impatti jinkludu żieda fl-esponiment għall-vjolenza abbażi tal-ġeneru, aktar diffikultà fit-tlestija tal-kompiti ta’ kuljum u aċċess imnaqqas għall-edukazzjoni;


</Amend>
<Amend>Emenda		<NumAm>12</NumAm>
<DocAmend>Mozzjoni għal riżoluzzjoni</DocAmend>
<Article>Premessa F</Article>
	

	Mozzjoni għal riżoluzzjoni
	Emenda

	F.	billi d-difensuri tad-drittijiet tal-bniedem (DDB) u l-organizzazzjonijiet tas-soċjetà ċivili (OSĊ) huma sħab kruċjali fl-isforzi tal-UE biex tissalvagwardja u tavvanza d-drittijiet tal-bniedem, id-demokrazija u l-istat tad-dritt; billi l-gvernijiet madwar id-dinja qegħdin dejjem aktar jiċċensuraw, isikktu u jagħtu fastidju lid-DDB u lill-OSĊ fil-ħidma tagħhom;
	F.	billi d-difensuri tad-drittijiet tal-bniedem (DDB) u l-organizzazzjonijiet tas-soċjetà ċivili (OSĊ) huma sħab kruċjali fl-isforzi tal-UE biex tissalvagwardja u tavvanza d-drittijiet tal-bniedem, id-demokrazija u l-istat tad-dritt; billi l-gvernijiet madwar id-dinja qegħdin dejjem aktar jiċċensuraw, isikktu u jagħtu fastidju lid-DDB u lill-OSĊ fil-ħidma tagħhom; billi d-difensuri nisa tad-drittijiet tal-bniedem (WHRD), u dawk li jaħdmu fuq id-drittijiet tan-nisa, l-ugwaljanza bejn il-ġeneri, is-saħħa sesswali u riproduttiva u d-drittijiet relatati (SRHR) u d-drittijiet tal-LGBTIQ+, jiffaċċjaw spazju li qed jiċkien għall-ħidma kritika tagħhom, flimkien ma’ theddid speċifiku għall-ġeneru, inklużi vjolenza abbażi tal-ġeneru, vjolenza sesswali, kampanji ta’ malafama u forom oħra ta’ diżinformazzjoni mmirata u livelli sproporzjonati ta’ fastidju, inkluż fastidju online, u għalhekk jirrikjedu miżuri ta’ protezzjoni speċifiċi u adegwati;


</Amend>
<Amend>Emenda		<NumAm>13</NumAm>
<DocAmend>Mozzjoni għal riżoluzzjoni</DocAmend>
<Article>Premessa Fa (ġdida)</Article>
	

	Mozzjoni għal riżoluzzjoni
	Emenda

	
	Fa.	billi s-saħħa sesswali u riproduttiva u d-drittijiet relatati huma protetti bħala drittijiet tal-bniedem fid-dritt internazzjonali u Ewropew dwar id-drittijiet tal-bniedem, bħal fil-Patt Internazzjonali dwar id-Drittijiet Ċivili u Politiċi, fil-Patt Internazzjonali dwar id-Drittijiet Ekonomiċi, Soċjali u Kulturali, fil-Konvenzjoni dwar l-Eliminazzjoni ta’ Kull Forma ta’ Diskriminazzjoni kontra n-Nisa u fil-Konvenzjoni Ewropea dwar id-Drittijiet tal-Bniedem, u jikkostitwixxu element essenzjali tal-għoti komprensiv tal-kura tas-saħħa; billi d-drittijiet tas-saħħa, b’mod partikolari s-saħħa sesswali u riproduttiva u d-drittijiet relatati, huma drittijiet fundamentali tan-nisa li għandhom jissaħħu u bl-ebda mod ma jistgħu jiddgħajfu jew jitneħħew; billi l-eżerċizzju tas-saħħa sesswali u riproduttiva u d-drittijiet relatati huwa element essenzjali tad-dinjità tal-bniedem u huwa intrinsikament marbut mal-ġlieda kontra l-vjolenza abbażi tal-ġeneru u mal-ksib ta’ firxa wiesgħa ta’ drittijiet tal-bniedem oħra bħad-dritt ta’ persuna għall-ħajja, għas-saħħa, għall-privatezza, għas-sigurtà tal-persuna, għan-nondiskriminazzjoni, għall-ugwaljanza quddiem il-liġi u għall-ħelsien mit-tortura u minn trattament jew pieni krudili, inumani jew degradanti oħra;


</Amend>
<Amend>Emenda		<NumAm>14</NumAm>
<DocAmend>Mozzjoni għal riżoluzzjoni</DocAmend>
<Article>Premessa Fb (ġdida)</Article>
	

	Mozzjoni għal riżoluzzjoni
	Emenda

	
	Fb.	billi l-Konvenzjoni ta’ Istanbul, li l-UE ssieħbet magħha reċentement, minkejja li ġiet ratifikata biss minn xi Stati Membri, tafferma li l-kunflitti armati jirriżultaw fi ksur ripetut tad-drittijiet tal-bniedem li jaffettwa lill-popolazzjonijiet ċivili, speċjalment in-nisa, li huma soġġetti għal stupru u vjolenza sesswali bħala arma tal-gwerra u jsofru intensifikazzjoni tal-vjolenza abbażi tal-ġeneru matul u wara l-kunflitti, filwaqt li s-superstiti jitħallew mingħajr aċċess għall-ġustizzja jew għall-appoġġ mediku u psikoloġiku adegwat; billi l-Konvenzjoni msemmija hawn fuq tiddefinixxi l-vjolenza kontra n-nisa bħala ksur tad-drittijiet tal-bniedem;


</Amend>
<Amend>Emenda		<NumAm>15</NumAm>
<DocAmend>Mozzjoni għal riżoluzzjoni</DocAmend>
<Article>Premessa Fc (ġdida)</Article>
	

	Mozzjoni għal riżoluzzjoni
	Emenda

	
	Fc.	billi l-organizzazzjonijiet tas-soċjetà ċivili li jirrappreżentaw lill-persuni b’diżabbiltà u lill-familji tagħhom għandhom rwol essenzjali biex javvanzaw id-drittijiet tal-bniedem u jibnu soċjetajiet demokratiċi u inklużivi; billi l-persuni b’diżabbiltà, b’mod partikolari n-nisa u l-bniet, jiffaċċjaw diskriminazzjoni intersezzjonali f’kuntesti ta’ kunflitt, migrazzjoni u traffikar, u billi l-azzjoni esterna tal-UE trid tipproteġi l-inklużjoni sħiħa u l-aċċess ugwali tagħhom, f’konformità mal-Konvenzjoni tan-NU dwar id-Drittijiet ta’ Persuni b’Diżabbiltà;


</Amend>
<Amend>Emenda		<NumAm>16</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1</Article>
	

	Mozzjoni għal riżoluzzjoni
	Emenda

	1.	Jafferma mill-ġdid il-pożizzjonijiet tiegħu espressi fir-rapport annwali tiegħu 2024 adottat fit-2 ta’ April 2025 dwar id-drittijiet tal-bniedem u l-libertajiet fundamentali individwali, abbażi tal-valuri u l-prinċipji tal-UE li jiggwidaw l-azzjoni tal-Unjoni fix-xena internazzjonali skont l-Artikolu 21 tat-TUE; itenni, b’mod partikolari, il-konklużjonijiet tiegħu dwar id-drittijiet tan-nisa, tat-tfal, tal-migranti u tar-rifuġjati, tal-minoranzi reliġjużi u etniċi, u ta’ dawk kollha li għadhom qed jiġu affettwati minn abbużi tad-drittijiet tal-bniedem b’modi partikolarment insidjużi minħabba r-razza, l-etniċità, ir-reliġjon, il-kasta, il-ġeneru, is-sesswalità, id-diżabbiltà jew l-istatus soċjoekonomiku tagħhom;
	1.	Jafferma mill-ġdid il-pożizzjonijiet tiegħu espressi fir-rapport annwali tiegħu 2024 adottat fit-2 ta’ April 2025 dwar id-drittijiet tal-bniedem u l-libertajiet fundamentali individwali, abbażi tal-valuri u l-prinċipji tal-UE li jiggwidaw l-azzjoni tal-Unjoni fix-xena internazzjonali skont l-Artikolu 21 tat-TUE; itenni, b’mod partikolari, il-konklużjonijiet tiegħu dwar id-drittijiet tan-nisa, tat-tfal, tal-migranti u tar-rifuġjati, tal-minoranzi reliġjużi u etniċi, u ta’ dawk kollha li għadhom qed jiġu affettwati minn abbużi tad-drittijiet tal-bniedem b’modi partikolarment insidjużi minħabba diskriminazzjoni intersezzjonali abbażi tar-razza, l-etniċità, ir-reliġjon, il-kasta, il-ġeneru, id-diżabbiltà, l-identità tal-ġeneru, l-orjentazzjoni sesswali u l-karatteristiċi sesswali jew l-istatus soċjoekonomiku tagħhom; jissottolinja l-ħtiġijiet speċifiċi tal-bniet u tfal oħra b’diżabbiltà madwar id-dinja;


</Amend>
<Amend>Emenda		<NumAm>17</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1a (ġdid)</Article>
	

	Mozzjoni għal riżoluzzjoni
	Emenda

	
	1a.	Jisħaq li l-ugwaljanza bejn il-ġeneri hija valur fundamentali tal-UE u wieħed mill-prinċipji komuni u fundamentali tagħha; jisħaq fuq l-importanza li jiġu avvanzati d-drittijiet tan-nisa u l-ugwaljanza bejn il-ġeneri madwar id-dinja, prinċipji li huma kruċjali biex jiġu eżerċitati d-drittijiet tal-bniedem u biex is-soċjetà jkollha l-prosperità;


</Amend>
<Amend>Emenda		<NumAm>18</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1b (ġdid)</Article>
	

	Mozzjoni għal riżoluzzjoni
	Emenda

	
	1b.	Ifakkar fl-importanza tal-ħidma mwettqa mill-attivisti, b’mod partikolari meta jiddefendu d-drittijiet fundamentali u meta jindirizzaw narrattivi diskriminatorji, inkluża r-retorika kontra l-LGBTIQ+, kif ukoll meta jipproteġu lil dawk li d-drittijiet tagħhom huma l-aktar taħt attakk, bħan-nisa u l-persuni LGBTIQ+; jissottolinja l-importanza li jiġi żgurat li jkollhom aċċess għal mekkaniżmi ta’ protezzjoni effettivi; jimpenja ruħu li jappoġġja lid-DDB, inklużi lid-difensuri nisa tad-drittijiet tal-bniedem u lil dawk tal-LGBTIQ+ u tal-SRHR, li l-ħidma tagħhom hija mhedda minn spazju tas-soċjetà ċivili li qed jiċkien;


</Amend>
<Amend>Emenda		<NumAm>19</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 1c (ġdid)</Article>
	

	Mozzjoni għal riżoluzzjoni
	Emenda

	
	1c.	Jikkundanna ż-żieda fil-manipulazzjoni u l-istrumentalizzazzjoni tad-drittijiet tan-nisa, il-vjolenza abbażi tal-ġeneru u l-mutilazzjoni ġenitali femminili, biex jiġi promoss diskors ta’ mibegħda u diskriminatorju, u jiġu avvanzati aġendi illiberali;


</Amend>
<Amend>Emenda		<NumAm>20</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2</Article>
	

	Mozzjoni għal riżoluzzjoni
	Emenda

	2.	Jinnota bi tħassib serju d-deterjorament tal-ambjent globali tad-drittijiet tal-bniedem u x-xejra ta’ rigress demokratiku li qed taċċellera b’mod ċar madwar id-dinja;
	2.	Jikkundanna t-tendenza li qed tiżdied fil-ksur u fl-abbużitad-drittijiet tal-bniedem madwar id-dinja, b’mod partikolari, ir-ritaljazzjoni globali bla preċedent kontra d-drittijiet tan-nisa u l-bniet u l-ugwaljanza bejn il-ġeneri, u ż-żieda fir-retorika omofobika u antitrans, murija bit-tnaqqis fil-finanzjament, bl-adozzjoni ta’ liġijiet u politiki diskriminatorji u b’attakki politiki, li jirriskjaw li jipperikolaw għexieren ta’ snin ta’ progress fl-Ewropa u madwar id-dinja;


</Amend>

<Amend>Emenda		<NumAm>21</NumAm>
<DocAmend>Mozzjoni għal riżoluzzjoni</DocAmend>
<Article>Subintestatura 2a (ġdida)</Article>
	

	Mozzjoni għal riżoluzzjoni
	Emenda

	
	Id-drittijiet tan-nisa u tal-persuni LGTBIQ+ u l-ugwaljanza bejn il-ġeneri


</Amend>
<Amend>Emenda		<NumAm>22</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2a (ġdid)</Article>
	

	Mozzjoni għal riżoluzzjoni
	Emenda

	
	2a.	Jenfasizza l-interdipendenza tal-ugwaljanza bejn il-ġeneri, id-demokrazija, id-drittijiet fundamentali u l-istat tad-dritt u jisħaq li s-salvagwardja tal-istat tad-dritt mhijiex possibbli mingħajr il-promozzjoni u l-protezzjoni tad-drittijiet tan-nisa kemm fl-UE kif ukoll globalment; f’dan il-kuntest jinnota ż-żieda allarmanti ta’ movimenti kontra l-ġeneru u antidemokratiċi u r-ritaljazzjoni dejjem akbar fuq l-ugwaljanza bejn il-ġeneri; itenni, barra minn hekk, li l-attakki fuq id-drittijiet tan-nisa, id-difensuri tad-drittijiet tan-nisa, l-attivisti u l-ġurnalisti huma tattika komuni użata minn atturi antidemokratiċi biex ikomplu jimminaw id-drittijiet, il-libertajiet u l-istituzzjonijiet demokratiċi kemm fl-Istati Membri tal-UE kif ukoll madwar id-dinja;


</Amend>
<Amend>Emenda		<NumAm>23</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2b (ġdid)</Article>
	

	Mozzjoni għal riżoluzzjoni
	Emenda

	
	2b.	Jinsab imħasseb ħafna dwar iż-żieda sinifikanti fil-finanzjament u fl-influwenza tal-organizzazzjonijiet u tal-movimenti antidemokratiċi li qed ifittxu li jnaqqru l-progress dwar id-drittijiet tan-nisa u l-ugwaljanza bejn il-ġeneri madwar l-Ewropa bejn l-2019 u l-2023, u dan jammonta għal USD 1,18 biljun u jinvolvi madwar 275 organizzazzjoni; jinnota li gvern minn kull erbgħa madwar id-dinja rrapporta ritaljazzjoni kontra d-drittijiet tan-nisa, u b’hekk qed jintwera li d-drittijiet tan-nisa qed jiġu attakkati globalment;


</Amend>
<Amend>Emenda		<NumAm>24</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2c (ġdid)</Article>
	

	Mozzjoni għal riżoluzzjoni
	Emenda

	
	2c.	Jenfasizza li s-saħħa sesswali u riproduttiva u d-drittijiet relatati huma drittijiet fundamentali tal-bniedem li jridu jiġu rispettati globalment u fl-UE; jisħaq li ċ-ċaħda ta’ servizzi komprensivi tas-saħħa sesswali u riproduttiva, inkluż l-aċċess għal abort sikur u legali, tikkostitwixxi forma ta’ vjolenza abbażi tal-ġeneru, u ksur tad-drittijiet fundamentali u tal-awtonomija fiżika tal-persuni;


</Amend>
<Amend>Emenda		<NumAm>25</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2d (ġdid)</Article>
	

	Mozzjoni għal riżoluzzjoni
	Emenda

	
	2d.	Jisħaq fuq l-importanza tat-tmexxija bl-eżempju u jtenni t-talbiet tiegħu biex id-dritt għal abort legali u sikur jiġi mnaqqax fil-Karta tad-Drittijiet Fundamentali tal-UE;


</Amend>
<Amend>Emenda		<NumAm>26</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2e (ġdid)</Article>
	

	Mozzjoni għal riżoluzzjoni
	Emenda

	
	2e.	Iħeġġeġ lill-UE tagħti prijorità lill-għoti ta’ aċċess għas-saħħa sesswali u riproduttiva u d-drittijiet relatati bħala parti mill-promozzjoni tad-drittijiet tal-bniedem u l-kisba tal-għanijiet ta’ żvilupp sostenibbli, kemm ġewwa kif ukoll barra l-UE, inklużi l-edukazzjoni komprensiva, xierqa għall-età u bbażata fuq l-evidenza dwar is-sesswalità, l-ippjanar tal-familja, il-kontraċezzjoni, il-kura qabel it-twelid, waqt il-ħlas u wara t-twelid, is-servizzi ta’ fertilità, l-abort sikur u legali u t-trattament għal kwistjonijiet relatati mas-saħħa sesswali inklużi l-prevenzjoni u t-trattament tal-HIV; jinsab imħasseb dwar id-diskrepanza persistenti fid-data dwar il-ġeneri fir-riċerka medika;


</Amend>
<Amend>Emenda		<NumAm>27</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2f (ġdid)</Article>
	

	Mozzjoni għal riżoluzzjoni
	Emenda

	
	2f.	Ifakkar li l-promozzjoni tas-saħħa sesswali u riproduttiva u tad-drittijiet relatati hija prinċipju ewlieni skont il-Pjan ta’ Azzjoni dwar l-Ugwaljanza bejn il-Ġeneri III; jappella għal aċċess universali għas-servizzi tas-saħħa sesswali u riproduttiva u d-drittijiet relatati matul kunflitt u spostament, inklużi ħlas sikur, servizzi tal-ippjanar tal-familja, aborti legali u sikuri, u ġestjoni klinika tal-istupru; jappella għall-appoġġ għad-DDB u għall-organizzazzjonijiet tas-soċjetà ċivili li jippromwovu u jiffaċilitaw l-aċċess għas-saħħa sesswali u riproduttiva u d-drittijiet relatati, u li l-isforzi tagħhom huma dejjem aktar mhedda minn spazju tas-soċjetà ċivili li qed jiċkien, u jiddenunzja l-attakki kollha kontrihom;


</Amend>
<Amend>Emenda		<NumAm>28</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2g (ġdid)</Article>
	

	Mozzjoni għal riżoluzzjoni
	Emenda

	
	2g.	Jenfasizza l-importanza li tiġi pprovduta edukazzjoni ta’ kwalità għall-bniet u li jiġu żgurati opportunitajiet ugwali bħala kundizzjoni essenzjali biex tissaħħaħ l-emanċipazzjoni tan-nisa u jiġu eżerċitati bis-sħiħ id-drittijiet tagħhom; jisħaq li l-investiment fl-edukazzjoni tal-bniet globalment jagħti riżultati pożittivi għas-soċjetajiet għall-ġenerazzjonijiet li ġejjin; itenni l-ħtieġa ta’ edukazzjoni komprensiva, xierqa għall-età u bbażata fuq l-evidenza dwar is-sesswalità u r-relazzjonijiet, kemm fl-UE kif ukoll lil hinn minnha, il-ħtieġa li jiġu eliminati l-istereotipi marbuta mal-ġeneru u n-normi dannużi tas-soċjetà li jixprunaw l-inugwaljanzi;


</Amend>
<Amend>Emenda		<NumAm>29</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2h (ġdid)</Article>
	

	Mozzjoni għal riżoluzzjoni
	Emenda

	
	2h.	Jesprimi tħassib dwar il-prevalenza globali tal-vjolenza abbażi tal-ġeneru, inklużi l-vjolenza abbażi tal-kunflitti, il-mutilazzjoni ġenitali femminili, iż-żwiġijiet tat-tfal u furzati, il-femminiċidji (il-qtil ta’ mara jew tifla minħabba l-ġeneru tagħha), il-vjolenza bbażżata fuq l-unur, il-“pulizija tal-moralità”, id-diskors ta’ mibegħda online, u t-traffikar tan-nisa u l-bniet; jenfasizza l-importanza li l-vjolenza abbażi tal-ġeneru tiġi rikonoxxuta bħala qasam ta’ kriminalità skont l-Artikolu 83(1) tat-TFUE; jilqa’ l-adeżjoni tal-UE mal-Konvenzjoni ta’ Istanbul u jħeġġeġ lill-bqija tal-Istati Membri tal-UE jirratifikaw il-Konvenzjoni u jimplimentaw id-dispożizzjonijiet tagħha;


</Amend>
<Amend>Emenda		<NumAm>30</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2i (ġdid)</Article>
	

	Mozzjoni għal riżoluzzjoni
	Emenda

	
	2i.	Itenni li l-istupru jibqa’ wieħed mill-aktar ksur tad-drittijiet tal-bniedem mifrux u jfakkar li l-istupru, definit abbażi ta’ nuqqas ta’ kunsens, jeħtieġ li jiġi kriminalizzat skont id-dritt tal-UE skont il-bażi ġuridika eżistenti; jikkundanna bl-aktar mod qawwi l-użu tal-istupru u ta’ forom oħra ta’ vjolenza sesswali bħala arma tal-gwerra, u li dawn jintużaw biex jitterrorizzaw lill-popolazzjonijiet ċivili, irażżnu r-reżistenza u jeqirdu l-komunitajiet; ifakkar li tali atti jistgħu jikkostitwixxu delitti tal-gwerra, delitti kontra l-umanità, jew atti li jikkontribwixxu għal ġenoċidju skont id-dritt internazzjonali;


</Amend>
<Amend>Emenda		<NumAm>31</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2j (ġdid)</Article>
	

	Mozzjoni għal riżoluzzjoni
	Emenda

	
	2j.	Iħeġġeġ lill-UE u lill-atturi globali jiddenunzjaw prattiki bħall-mutilazzjoni ġenitali femminili, iż-żwieġ furzat u taħt l-età, il-vjolenza bbażata fuq l-“unur”, u l-qtil; jappella għal azzjoni deċiżiva fl-UE u globalment biex jiġi evitat it-traffikar tan-nisa u tal-bniet u jiġu appoġġjati l-vittmi ta’ vjolenza sesswali u abbażi tal-ġeneru, b’mod partikolari fil-kuntest tal-invażjoni illegali tal-Ukrajna mir-Russja; jistieden lill-Istati Membri u lill-Kummissjoni jiffaċilitaw komunikazzjoni u taħriġ transfruntiera aħjar biex jiżguraw li t-traffikanti tal-bnedmin li jużaw il-fruntieri bħala lakuni biex ikomplu jisfruttaw il-bniet u n-nisa jkunu fil-mira b’mod aktar effiċjenti; jisħaq fuq l-importanza li tiżdied il-kooperazzjoni ġudizzjarja u tal-pulizija ma’ pajjiżi terzi u mal-Europol, u li tiġi implimentata bis-sħiħ id-Direttiva (UE) 2024/1712 dwar il-prevenzjoni u l-ġlieda kontra t-traffikar tal-bnedmin u l-protezzjoni tal-vittmi tiegħu;


</Amend>
<Amend>Emenda		<NumAm>32</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 2k (ġdid)</Article>
	

	Mozzjoni għal riżoluzzjoni
	Emenda

	
	2k.	Jikkundanna l-użu ħażin tar-reliġjon, tat-tradizzjoni u tal-kultura bħala ġustifikazzjonijiet għal liġijiet, politiki u prattiki li joppressaw jew jiddiskriminaw kontra individwi jew gruppi, inkluż abbażi tal-ġeneru, l-orjentazzjoni sesswali, ir-reliġjon, l-etniċità jew l-istatus soċjali; jisħaq b’mod partikolari li tali normi qatt ma jridu jintużaw biex jiġġustifikaw il-ksur tad-drittijiet tan-nisa u l-bniet, inkluża ċ-ċaħda tal-aċċess għall-edukazzjoni, għas-servizzi tas-saħħa sesswali u riproduttiva,għal-libertà tal-moviment, għall-parteċipazzjoni politika, jew għall-protezzjoni mill-vjolenza abbażi tal-ġeneru; jappella lill-UE biex tiżgura li l-azzjoni esterna tagħha, il-kooperazzjoni għall-iżvilupp u d-djalogi dwar id-drittijiet tal-bniedem jisfidaw b’mod attiv il-prattiki diskriminatorji u jippromwovu d-drittijiet universali tal-bniedem, inklużi l-ugwaljanza bejn il-ġeneri, l-awtonomija fiżika u l-ħelsien mill-vjolenza;


</Amend>
<Amend>Emenda		<NumAm>33</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 3</Article>
	

	Mozzjoni għal riżoluzzjoni
	Test mhux emendat inkluż fil-kompromess

	3.	Jisħaq li l-attakki ċibernetiċi, id-diżinformazzjoni u l-miżinformazzjoni, spiss użati bħala għodod ta’ interferenza barranija, inkluż matul l-elezzjonijiet, jikkontribwixxu għal din ix-xejra ta’ tnaqqis demokratiku; jisħaq fuq is-sinifikat kritiku ta’ sorsi affidabbli, indipendenti u diversi ta’ informazzjoni u ta’ ġurnaliżmu ta’ kwalità għal soċjetajiet demokratiċi sodi u spazju ċiviku b’saħħtu; jinsab għalhekk imħasseb ħafna dwar l-isfidi li huma dejjem aktar u multidimensjonali ffaċċjati mill-media indipendenti, inklużi l-attakki dejjem aktar kontra l-ġurnalisti u t-tnaqqis fil-finanzjament disponibbli;
	3.	Jisħaq li l-attakki ċibernetiċi, id-diżinformazzjoni u l-miżinformazzjoni, spiss użati bħala għodod ta’ interferenza barranija, inkluż matul l-elezzjonijiet, jikkontribwixxu għal din ix-xejra ta’ tnaqqis demokratiku; jisħaq fuq is-sinifikat kritiku ta’ sorsi affidabbli, indipendenti u diversi ta’ informazzjoni u ta’ ġurnaliżmu ta’ kwalità għal soċjetajiet demokratiċi sodi u spazju ċiviku b’saħħtu; jinsab għalhekk imħasseb ħafna dwar l-isfidi li huma dejjem aktar u multidimensjonali ffaċċjati mill-media indipendenti, inklużi l-attakki dejjem aktar kontra l-ġurnalisti u t-tnaqqis fil-finanzjament disponibbli;


</Amend>
<Amend>Emenda		<NumAm>34</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 4a (ġdid)</Article>
	

	Mozzjoni għal riżoluzzjoni
	Emenda

	
	4a. Jissottolinja l-importanza li tissaħħaħ il-parteċipazzjoni tan-nisa fis-sistemi demokratiċi sabiex tiġi indirizzata d-diskrepanza fir-rappreżentanza tan-nisa meta jittieħdu d-deċiżjonijiet; jistieden lill-azzjoni esterna tal-UE biex tiffaċilita parteċipazzjoni aħjar tan-nisa fil-politika, fin-negozju u fis-soċjetà ċivili;


</Amend>

<Amend>Emenda		<NumAm>35</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 5a (ġdid)</Article>
	

	Mozzjoni għal riżoluzzjoni
	Emenda

	
	5a.	Jirrimarka li l-persuni LGBTIQ+ huma partikolarment vulnerabbli f’kuntesti ta’ gwerra u ta’ spostament furzat, u jiffaċċjaw persekuzzjoni u vjolenza; jistieden lill-Kummissjoni u lis-Servizz Ewropew għall-Azzjoni Esterna (SEAE) jiżguraw li l-għajnuna esterna tal-UE tinkludi miżuri ta’ protezzjoni u ta’ salvagwardja f’dawn il-kuntesti;


</Amend>
<Amend>Emenda		<NumAm>36</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 5b (ġdid)</Article>
	

	Mozzjoni għal riżoluzzjoni
	Emenda

	
	5b.	Jisħaq li, f’kuntesti ta’ kunflitt u ta’ spostament furzat, il-piż tal-indukrar jaqa’ b’mod sproporzjonat fuq in-nisa u l-bniet, u dan jillimita l-aċċess tagħhom għall-edukazzjoni, għall-impjiegi u għall-parteċipazzjoni politika; jappella biex l-għajnuna umanitarja tal-UE tinkludi miżuri li jappoġġjaw lill-indokraturi;


</Amend>
<Amend>Emenda		<NumAm>37</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6a (ġdid)</Article>
	

	Mozzjoni għal riżoluzzjoni
	Emenda

	
	6a.	Jenfasizza, barra minn hekk, l-impatt sproporzjonat ta’ dawn it-teknoloġiji fuq in-nisa u l-bniet, inkluż permezz ta’ vjolenza online abbażi tal-ġeneru, cyberstalking, it-tixrid ta’ immaġnijiet intimi mhux kunsenswali ġġenerati mill-IA (deepfakes), pornografija b’vendetta u diskriminazzjoni algoritmika, spiss iffaċilitati minn pjattaformi tal-media soċjali; jisħaq fuq il-ħtieġa li jiġi żgurat li l-oqfsa diġitali u relatati mal-IA kollha, inklużi l-kontrolli tal-esportazzjoni, jinkorporaw salvagwardji sensittivi għall-ġeneru, mekkaniżmi ta’ obbligu ta’ rendikont, u protezzjonijiet għal dawk l-aktar f’riskju; jenfasizza li l-algoritmi fuq il-pjattaformi diġitali spiss jirriproduċu l-preġudizzju bejn il-ġeneri u jamplifikaw in-narrattivi li jirrinfurzaw in-normi sessisti u r-rwoli tradizzjonali tal-ġeneri, jirrestrinġu l-parteċipazzjoni ugwali tan-nisa fil-ħajja politika u jdgħajfu l-istandards demokratiċi u tad-drittijiet tal-bniedem; jappella lill-UE tiżgura li l-użu tal-IA u tat-teknoloġiji ta’ sorveljanza jkun trasparenti, proporzjonat, soġġett għal sorveljanza demokratika u akkumpanjat minn valutazzjonijiet tal-impatt fuq id-drittijiet tal-bniedem u fuq il-ġeneri;


</Amend>
<Amend>Emenda		<NumAm>38</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6b (ġdid)</Article>
	

	Mozzjoni għal riżoluzzjoni
	Emenda

	
	6b.	Jirrikonoxxi t-theddida ta’ teknoloġija deep-fake, li hija mmirata b’mod sproporzjonat lejn in-nisa permezz ta’ manipulazzjoni mhux kunsenswali tal-immaġni għall-finijiet ta’ fastidju u abbuż; jenfasizza li kontenut deepfake jagħmel ħsara sproporzjonata lin-nisa; iħeġġeġ lill-UE timplimenta salvagwardji biex tidentifika u tipprevjeni deepfakes ta’ ħsara u biex tindirizza theddid diġitali speċifiku għall-ġeneru fir-regolamenti dwar l-IA;


</Amend>
<Amend>Emenda		<NumAm>39</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6c (ġdid)</Article>
	

	Mozzjoni għal riżoluzzjoni
	Emenda

	
	6c.	Jenfasizza s-sottorappreżentanza tan-nisa fl-iżvilupp u fl-implimentazzjoni tal-IA, u din tirrappreżenta opportunità mitlufa għall-avvanz teknoloġiku; jenfasizza l-importanza tal-edukazzjoni fix-xjenza, fit-teknoloġija, fl-inġinerija u fil-matematika (STEM) biex in-nisa u l-bniet jiġu mgħammra b’ħiliet orjentati lejn il-futur, li jippermettu l-aċċess għall-impjiegi u jisfidaw l-istereotipi marbuta mal-ġeneru;


</Amend>
<Amend>Emenda		<NumAm>40</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6d (ġdid)</Article>
	

	Mozzjoni għal riżoluzzjoni
	Emenda

	
	6d.	Jikkundanna bil-qawwa d-diskriminazzjoni u l-ksur tad-drittijiet tal-bniedem fil-konfront tan-nisa b’identitajiet intersezzjonali, inklużi dawk li jagħmlu parti minn minoranzi etniċi bħan-nisa Romani; jissottolinja li d-diskriminazzjoni għal kwalunkwe raġuni twassal għal ksur tad-drittijiet fl-oqsma kollha tal-ħajja, inklużi l-aċċess għall-edukazzjoni, il-kura tas-saħħa u, b’mod partikolari, il-kura tas-saħħa sesswali u riproduttiva, ix-xogħol u l-aċċess għall-ġustizzja;


</Amend>
<Amend>Emenda		<NumAm>41</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 6e (ġdid)</Article>
	

	Mozzjoni għal riżoluzzjoni
	Emenda

	
	6e.	Jikkundanna l-forom kollha ta’ vjolenza, diskriminazzjoni, stigmatizzazzjoni, persekuzzjoni, reati ta’ mibegħda, diskors ta’ mibegħda, terapiji ta’ konverżjoni, mutilazzjoni ġenitali intersesswali u vjolenza sesswali kontra persuni LGBTIQ+ fl-UE u globalment; jinsab imħasseb ħafna biż-żieda fil-mibegħda u fin-narrattivi kontra l-LGBTIQ+ u fil-leġiżlazzjoni mmirata kontra l-persuni LGBTIQ+ u d-DDB u li jirrestrinġu l-eżerċizzju tad-drittijiet u tal-libertajiet fundamentali tagħhom, kemm fl-UE kif ukoll barra minnha, b’mod partikolari r-ritaljazzjoni f’xi Stati Membri, bħall-Ungerija, fejn liġijiet kontra l-persuni LGBTIQ+, bħall-Att LXXIX tal-2021, jimmina d-drittijiet u s-sikurezza tal-persuni LGBTIQ+; jappella lill-UE u lill-Istati Membri tagħha biex jiddenunzjaw dawn l-inġustizzji u jimpenjaw ruħhom li jipproteġu d-drittijiet, id-dinjità u s-sikurezza ta’ individwi LGBTIQ+; jiddenunzja, f’dan ir-rigward, il-prattiki ta’ konverżjoni għal persuni LGBTIQ+ bl-għan li jbiddlu, jillimitaw jew irażżnu l-orjentazzjoni sesswali, l-identità tal-ġeneru u/jew l-espressjoni tal-ġeneru tal-vittmi tagħhom; jappella għall-implimentazzjoni ta’ politika fl-UE kollha biex prattiki ta’ dan it-tip jiġu pprojbiti bil-liġi; jenfasizza ż-żieda fit-tħassib u l-biżgħat fil-komunitajiet LGBTIQ+ u jħeġġeġ lill-UE tieħu pożizzjoni soda kontra kwalunkwe azzjoni leġiżlattiva jew soċjali li tipperikola lill-persuni LGBTIQ+;


</Amend>
<Amend>Emenda		<NumAm>42</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7a (ġdid)</Article>
	

	Mozzjoni għal riżoluzzjoni
	Emenda

	
	7a.	Jisħaq bi tħassib partikolari li t-tnaqqis reċenti fl-għajnuna għall-iżvilupp, inkluża s-sospensjoni ta’ mijiet ta’ miljuni ta’ dollari ta’ għajnuna mill-Aġenzija tal-Istati Uniti għall-Iżvilupp Internazzjonali (USAID) u tal-appoġġ mill-Fond tan-Nazzjonijiet Uniti għall-Popolazzjoni fl-2025, jaffettwa b’mod sproporzjonat lin-nisa u lill-bniet billi jnaqqas l-aċċess għas-saħħa sesswali u riproduttiva u d-drittijiet relatati, inklużi aborti sikuri u legali, kura tas-saħħa materna, kontraċezzjoni, u servizzi ta’ protezzjoni għas-superstiti ta’ vjolenza sesswali, u b’hekk iżid il-vulnerabbiltajiet ibbażati fuq il-ġeneru f’kuntesti umanitarji; jisħaq li dan it-tnaqqis għandu impatt bla preċedent f’termini ta’ ħajjiet umani;


</Amend>
<Amend>Emenda		<NumAm>43</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7b (ġdid)</Article>
	

	Mozzjoni għal riżoluzzjoni
	Emenda

	
	7b.	Jappella, b’mod partikolari, lill-UE biex iżżid l-appoġġ għall-programmazzjoni tad-drittijiet tan-nisa bil-għan li dan jikkumpensa għall-iffriżar tal-finanzjament tal-USAID tal-2025, li jhedded is-saħħa sesswali u riproduttiva kritika u s-servizzi ta’ vjolenza abbażi tal-ġeneru f’żoni ta’ kriżi;


</Amend>
<Amend>Emenda		<NumAm>44</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 7c (ġdid)</Article>
	

	Mozzjoni għal riżoluzzjoni
	Emenda

	
	7c.	Jisħaq li l-protezzjoni u l-promozzjoni tad-drittijiet tan-nisa u l-ugwaljanza bejn il-ġeneri huma pilastri essenzjali tas-sistema multilaterali tad-drittijiet tal-bniedem; jappella lill-UE u lill-Istati Membri tagħha biex jiddefendu b’mod attiv il-lingwaġġ tal-ugwaljanza bejn il-ġeneri u l-impenji fin-negozjati tan-NU, jirreżistu tentattivi biex jiddgħajfu jew jitreġġgħu lura l-istandards miftiehma, u jiżguraw finanzjament adegwat għall-aġenziji u għall-mekkaniżmi tan-NU li jaħdmu fuq id-drittijiet tan-nisa, inklużi l-UN Women u l-Kummissjoni dwar l-Istatus tan-Nisa;


</Amend>
<Amend>Emenda		<NumAm>45</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9</Article>
	

	Mozzjoni għal riżoluzzjoni
	Emenda

	9.	Jenfasizza li d-diżrispett dejjem aktar għad-dritt internazzjonali u l-politiċizzazzjoni tad-dibattiti li jikkonċernaw l-istituzzjonijiet tal-ġustizzja internazzjonali, bħall-QIĠ u l-QKI, joħolqu theddida eżistenzjali għall-ordni globali bbażat fuq ir-regoli; jesprimi t-tħassib serju tiegħu dwar id-diżrispett għad-dritt umanitarju internazzjonali u għad-dritt internazzjonali dwar id-drittijiet tal-bniedem u l-polarizzazzjoni madwarhom; jiddeplora t-theddid bħal qatt qabel li qed tiffaċċja l-QKI, b’mod partikolari minħabba l-impożizzjoni ta’ sanzjonijiet fuq l-imħallfin u l-persunal tagħha; ifakkar li d-dritt internazzjonali u l-awtoritajiet ġuridiċi indipendenti kompetenti huma essenzjali biex tiġi rispettata l-ġustizzja internazzjonali, tiġi żgurata r-responsabbiltà u l-ġlieda kontra l-impunità, li huma prekundizzjonijiet meħtieġa ta’ kwalunkwe proċess ta’ rikonċiljazzjoni u paċi sostnutI;
	9.	Jenfasizza li d-diżrispett dejjem aktar għad-dritt internazzjonali u l-politiċizzazzjoni tad-dibattiti li jikkonċernaw l-istituzzjonijiet tal-ġustizzja internazzjonali, bħall-QIĠ u l-QKI, joħolqu theddida eżistenzjali għall-ordni globali bbażat fuq ir-regoli; jesprimi t-tħassib serju tiegħu dwar id-diżrispett għad-dritt umanitarju internazzjonali u għad-dritt internazzjonali dwar id-drittijiet tal-bniedem u l-polarizzazzjoni madwarhom; jiddeplora t-theddid bħal qatt qabel li qed tiffaċċja l-QKI, b’mod partikolari minħabba l-impożizzjoni ta’ sanzjonijiet fuq l-imħallfin u l-persunal tagħha; ifakkar li d-dritt internazzjonali u l-awtoritajiet ġuridiċi indipendenti kompetenti huma essenzjali biex tiġi rispettata l-ġustizzja internazzjonali, tiġi żgurata r-responsabbiltà u l-ġlieda kontra l-impunità, li huma prekundizzjonijiet meħtieġa ta’ kwalunkwe proċess ta’ rikonċiljazzjoni u paċi sostnutI; jappella lill-UE biex tappoġġja lill-QKI u lil tribunali internazzjonali oħra fil-prosekuzzjoni ta’ vjolenza sesswali relatata mal-kunflitti u delitti bbażati fuq il-ġeneru, u tiżgura l-protezzjoni tal-vittmi u tax-xhieda;


</Amend>
<Amend>Emenda		<NumAm>46</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9a (ġdid)</Article>
	

	Mozzjoni għal riżoluzzjoni
	Emenda

	
	9a.	Jikkundanna l-politika devastanti tal-apartheid tal-ġeneru li qed isegwu t-Taliban fl-Afganistan u jħeġġeġ lill-awtoritajiet de facto jerġgħu jdaħħlu minnufih il-parteċipazzjoni sħiħa, ugwali u sinifikattiva tan-nisa u l-bniet fil-ħajja pubblika, b’mod partikolari fir-rigward tal-aċċess għall-edukazzjoni, il-kura tas-saħħa u x-xogħol; jesprimi tħassib serju dwar kif id-deterjorament tad-dritt tan-nisa rriżulta f’nuqqas ta’ aċċess għall-għajnuna umanitarja wara li seħħew diżastri naturali; jappella lill-UE tipproponi r-rikonoxximent tal-apartheid tal-ġeneru bħala reat kontra l-umanità u tiffaċilita l-prosekuzzjoni ta’ dawk responsabbli mill-qrati internazzjonali; jesprimi tħassib partikolari dwar is-sitwazzjoni fl-Afganistan, fejn il-politiki tat-Talibani istituzzjonalizzaw id-diskriminazzjoni abbażi tal-ġeneru fuq skala mingħajr preċedent; jappella biex l-UE tindirizza tali każijiet b’mod espliċitu fl-azzjoni esterna tagħha, fid-djalogi dwar id-drittijiet tal-bniedem u fl-impenji multilaterali, u tappoġġja l-isforzi lejn l-obbligu ta’ rendikont u l-ġustizzja għan-nisa u l-bniet affettwati;


</Amend>
<Amend>Emenda		<NumAm>47</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9b (ġdid)</Article>
	

	Mozzjoni għal riżoluzzjoni
	Emenda

	
	9b.	Itenni l-kundanna tiegħu tar-reġim fundamentalista fl-Iran u r-restrizzjonijiet tiegħu fuq il-libertajiet fundamentali tan-nisa u l-bniet; jissottolinja li s-segregazzjoni u l-esklużjoni mill-ħajja pubblika, mill-edukazzjoni, mill-impjiegi u mill-parteċipazzjoni politika abbażi tal-ġeneru jikkostitwixxu ksur serju tad-dritt internazzjonali dwar id-drittijiet tal-bniedem u jistgħu jammontaw għal delitti kontra l-umanità; jappella biex l-UE tindirizza tali każijiet b’mod espliċitu fl-azzjoni esterna tagħha, fid-djalogi dwar id-drittijiet tal-bniedem u fl-impenji multilaterali, u tappoġġja l-isforzi lejn l-obbligu ta’ rendikont u l-ġustizzja għan-nisa u l-bniet affettwati;


</Amend>
<Amend>Emenda		<NumAm>48</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 9c (ġdid)</Article>
	

	Mozzjoni għal riżoluzzjoni
	Emenda

	
	9c.	Jinsab allarmat biż-żieda fil-ksur tad-dritt umanitarju internazzjonali f’dawn l-aħħar snin – li wħud minnhom ġew irrappurtati bħala metodi strateġiċi ta’ gwerra – b’mod partikolari fis-Sudan, f’Gaża, fir-Repubblika Demokratika tal-Kongo u fl-Ukrajna; jiddenunzja u jirrifjuta l-użu tal-vjolenza sesswali kontra n-nisa u l-bniet bħala arma tal-gwerra; jikkundanna b’mod inekwivoku l-gravità eċċezzjonali tal-kriżi umanitarja f’Gaża, il-qtil tal-massa ta’ ċivili innoċenti, l-aktar nisa u tfal, l-ispostament kontinwu ta’ miljuni ta’ persuni u l-użu tat-tbatija tal-ġuħ bħala metodu ta’ gwerra; jilqa’ r-ritorn tal-ostaġġi ħajjin kollha wara l-attakk atroċi tas-7 ta’ Ottubru 2023; jappella għal paċi dejjiema u għall-involviment tan-nisa f’Gaża ta’ wara l-gwerra; jiddeplora n-nuqqas ta’ attenzjoni mogħtija lis-Sudan, inkluża s-sitwazzjoni mwiegħra tan-nisa u l-bniet hemmhekk; ifakkar, barra minn hekk, li l-kunflitti li għaddejjin juru l-impatt devastanti tal-gwerra abbażi tal-ġeneru, inkluż l-użu dokumentat tal-vjolenza sesswali; jenfasizza l-ħtieġa li tintemm l-impunità u jappella lill-UE u lill-Istati Membri tagħha jappoġġjaw b’mod attiv l-isforzi biex tiġi żgurata r-responsabbiltà għad-delitti tal-gwerra u tingħata prijorità lill-prevenzjoni, id-dokumentazzjoni u l-prosekuzzjoni tal-vjolenza sesswali relatata mal-kunflitti fil-politika estera u ta’ sigurtà tagħha, u jappoġġjaw il-ġustizzja, ir-riparazzjoni u r-responsabbiltà ċċentrati fuq is-superstiti permezz tal-qrati internazzjonali u r-Reġim Globali ta’ Sanzjonijiet tal-UE b’rabta mad-Drittijiet tal-Bniedem;


</Amend>
<Amend>Emenda		<NumAm>49</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13a (ġdid)</Article>
	

	Mozzjoni għal riżoluzzjoni
	Emenda

	
	13a.	Jisħaq fuq l-importanza tal-promozzjoni u l-protezzjoni tad-drittijiet tal-bniedem u d-demokrazija bħala valuri fundamentali li jiggwidaw ir-relazzjonijiet tal-UE ma’ pajjiżi mhux tal-UE; jistieden lill-Kummissjoni u lis-SEAE jiżguraw l-inklużjoni ta’ klawżoli dwar id-drittijiet tal-bniedem fil-ftehimiet ta’ kooperazzjoni u fl-istrumenti ta’ finanzjament, filwaqt li jenfasizza l-ħtieġa li tiġi vvalutata l-implimentazzjoni tagħhom permezz ta’ djalogu regolari, involviment kostruttiv, u mekkaniżmi ta’ monitoraġġ konsistenti; jissottolinja li kwalunkwe miżura b’reazzjoni għall-ksur għandha tkun proporzjonata u mfassla apposta għal kuntesti speċifiċi, filwaqt li tiżgura l-flessibbiltà tal-azzjoni diplomatika tal-UE; jirrikonoxxi l-kontribut kruċjali tad-delegazzjonijiet tal-Parlament Ewropew fit-trawwim tad-djalogu interparlamentari, fl-appoġġ tal-valuri demokratiċi, u fl-għoti ta’ monitoraġġ immirat u attivitajiet ta’ segwitu, u b’hekk jissaħħu l-effettività u l-konsistenza tal-kooperazzjoni esterna tal-UE;


</Amend>
<Amend>Emenda		<NumAm>50</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 13b (ġdid)</Article>
	

	Mozzjoni għal riżoluzzjoni
	Emenda

	
	13b.	Jappella biex l-istrument propost Ewropa Globali jżomm il-mira tal-predeċessur tiegħu li jiżgura li mill-anqas 85 % tal-azzjonijiet esterni tal-UE jikkontribwixxu għall-ugwaljanza bejn il-ġeneri, u li mill-anqas 5 % ta’ dawk l-azzjonijiet ikollhom l-ugwaljanza bejn il-ġeneri bħala l-objettiv prinċipali tagħhom, u li jiżgura li l-istrument Ewropa Globali jkun marbut direttament mal-Pjan ta’ Azzjoni dwar il-Ġeneru III (estiż sal-2027) u l-Pjan ta’ Azzjoni futur dwar il-Ġeneru IV;


</Amend>

<Amend>Emenda		<NumAm>51</NumAm>
<DocAmend>Mozzjoni għal riżoluzzjoni</DocAmend>
<Article>Subintestatura 7a (ġdida)</Article>
	

	Mozzjoni għal riżoluzzjoni
	Emenda

	
	Il-Pjan ta’ Azzjoni tal-UE dwar il-Ġeneru III (GAP III) u l-GAP IV ta’ wara l-2027


</Amend>
<Amend>Emenda		<NumAm>52</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14a (ġdid)</Article>
	

	Mozzjoni għal riżoluzzjoni
	Emenda

	
	14a.	Jistieden lill-Kummissjoni u lis-SEAE jiżguraw li l-Pjan ta’ Azzjoni tal-UE li jmiss dwar id-Drittijiet tal-Bniedem u d-Demokrazija jkun fih kapitolu ddedikat dwar l-ugwaljanza bejn il-ġeneri u d-drittijiet tan-nisa, b’parametri referenzjarji, skedi ta’ żmien u mekkaniżmi ta’ obbligu ta’ rendikont konkreti;


</Amend>
<Amend>Emenda		<NumAm>53</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14b (ġdid)</Article>
	

	Mozzjoni għal riżoluzzjoni
	Emenda

	
	14b.	Jenfasizza r-rwol kruċjali tal-Pjan ta’ Azzjoni dwar il-Ġeneru III u l-oqsma tematiċi ewlenin tiegħu ta’ involviment fil-ġlieda kontra l-vjolenza abbażi tal-ġeneru, il-promozzjoni tas-saħħa sesswali u riproduttiva u d-drittijiet relatati, it-tisħiħ tal-emanċipazzjoni tal-bniet u n-nisa, l-implimentazzjoni tal-aġenda dwar in-nisa, il-paċi u s-sigurtà u l-introduzzjoni tal-perspettiva tal-ġeneri f’oqsma ta’ politika ġodda bħat-tranżizzjoni ekoloġika u t-trasformazzjoni diġitali fl-azzjoni esterna kollha tal-UE; jilqa’ l-estensjoni tal-GAP III sal-2027 u jappella għall-adozzjoni f’waqtha ta’ Pjan ta’ Azzjoni dwar il-Ġeneru IV għal wara l-2027 li jkun ambizzjuż biex jinżammu l-miri ta’ mill-anqas 85 % tal-azzjonijiet esterni tal-UE li jikkontribwixxu għall-ugwaljanza bejn il-ġeneri u mill-anqas 20 % ta’ dawk l-azzjonijiet li għandhom l-ugwaljanza bejn il-ġeneri bħala l-objettiv prinċipali tagħhom, u biex jirrinfurzaw dawn il-miri fl-ambitu tal-istrument propost Ewropa Globali;


</Amend>
<Amend>Emenda		<NumAm>54</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 14c (ġdid)</Article>
	

	Mozzjoni għal riżoluzzjoni
	Emenda

	
	14c.	Jistieden lill-Kummissjoni u lis-SEAE jiżguraw li l-proġetti kollha ta’ azzjoni esterna tal-UE jonoraw il-prinċipju tal-aċċessibbiltà universali u l-inklużjoni tal-persuni b’diżabbiltà, f’konformità mal-Artikolu 9 tal-UNCRPD; jappella biex il-programmi ta’ appoġġ għad-demokrazija u d-drittijiet tal-bniedem f’pajjiżi mhux tal-UE jinkludu miżuri li jiżguraw li n-nisa, iż-żgħażagħ, il-persuni b’diżabbiltà u l-minoranzi jkunu jistgħu jipparteċipaw bis-sħiħ fil-ħajja politika;


</Amend>
<Amend>Emenda		<NumAm>55</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 15</Article>
	

	Mozzjoni għal riżoluzzjoni
	Emenda

	15.	Jenfasizza r-rwol kruċjali tal-ftehimiet internazzjonali, inklużi l-ftehimiet ta’ assoċjazzjoni u ta’ kummerċ, u ta’ strumenti bħall-iskema ġeneralizzata ta’ preferenzi (SĠP) u l-SĠP+ għat-tqegħid tad-drittijiet tal-bniedem u tal-istandards demokratiċi fil-qalba tar-relazzjonijiet tal-UE ma’ pajjiżi mhux tal-UE, għat-tħeġġiġ u għall-monitoraġġ tal-konformità ma’ tali standards u għall-implimentazzjoni tal-kundizzjonalità tad-drittijiet tal-bniedem fil-politika esterna tal-UE;
	15.	Jenfasizza r-rwol kruċjali tal-ftehimiet internazzjonali, inklużi l-ftehimiet ta’ assoċjazzjoni u ta’ kummerċ, u ta’ strumenti bħall-iskema ġeneralizzata ta’ preferenzi (SĠP) u l-SĠP+ għat-tqegħid tad-drittijiet tal-bniedem u tal-istandards demokratiċi fil-qalba tar-relazzjonijiet tal-UE ma’ pajjiżi mhux tal-UE, għat-tħeġġiġ u għall-monitoraġġ tal-konformità ma’ tali standards u għall-implimentazzjoni tal-kundizzjonalità tad-drittijiet tal-bniedem fil-politika esterna tal-UE; jissottolinja l-importanza li tiġi indirizzata l-inugwaljanza bejn il-ġeneri u li jiġu promossi d-drittijiet tan-nisa permezz ta’ dawn il-ftehimiet, inkluż billi tiġi appoġġjata l-parteċipazzjoni tan-nisa fl-ekonomija u billi n-nisa jiġu protetti mid-diskriminazzjoni u mill-isfruttament;


</Amend>
<Amend>Emenda		<NumAm>56</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 15a (ġdid)</Article>
	

	Mozzjoni għal riżoluzzjoni
	Emenda

	
	15a.	Jenfasizza li l-UE u l-Istati Membri tagħha jeħtiġilhom ineħħu l-ostakli għan-nisa biex jibdew negozji u jkunu l-proprjetarji tagħhom bil-għan li jingħalaq id-distakk bejn il-ġeneri fl-intraprenditorija;


</Amend>
<Amend>Emenda		<NumAm>57</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16a (ġdid)</Article>
	

	Mozzjoni għal riżoluzzjoni
	Emenda

	
	16a.	Jirrimarka li d-difiża tad-drittijiet tal-bniedem u d-djalogu ta’ madwarha jridu jinkludu dimensjoni interġenerazzjonali, b’attenzjoni partikolari għall-protezzjoni tat-tfal u taż-żgħażagħ f’sitwazzjonijiet ta’ kunflitt, flimkien ma’ adulti akbar fl-età u persuni b’diżabbiltà;


</Amend>
<Amend>Emenda		<NumAm>58</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16b (ġdid)</Article>
	

	Mozzjoni għal riżoluzzjoni
	Emenda

	
	16b.	Itenni li l-ugwaljanza bejn il-ġeneri fil-paċi u s-sigurtà mhijiex biss kwistjoni ta’ drittijiet, iżda prekundizzjoni għal paċi sostenibbli; jappella lill-UE u lill-Istati Membri biex jiżguraw il-parteċipazzjoni ugwali u sinifikanti tan-nisa fil-livelli kollha tat-teħid tad-deċiżjonijiet fil-politika estera u ta’ sigurtà, inkluż fin-negozjati għall-paċi, fir-rikostruzzjoni ta’ wara l-kunflitt u fil-missjonijiet tal-politika ta’ sigurtà u ta’ difiża komuni; jissottolinja l-ħtieġa li n-nisa minn komunitajiet affettwati jkunu rappreżentati fi djalogi mmexxija mill-UE u fi proċessi ta’ ġustizzja tranżizzjonali;


</Amend>
<Amend>Emenda		<NumAm>59</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16c (ġdid)</Article>
	

	Mozzjoni għal riżoluzzjoni
	Emenda

	
	16c.	Jappella għall-adozzjoni ta’ pjan ta’ azzjoni ġdid tal-UE dwar in-nisa, il-paċi u s-sigurtà, liema pjan ma jridx ikun limitat għal enfasi fuq il-vjolenza sesswali u abbażi tal-ġeneru, iżda jrid jagħti wkoll prijorità li jiġi żgurat aċċess għal servizzi essenzjali tas-saħħa sesswali u riproduttiva għan-nisa kollha affettwati mill-kunflitt, u jiggarantixxi l-obbligu ta’ rendikont u r-riparazzjonijiet għall-ksur tal-SRHR f’konformità mal-istandards internazzjonali tad-drittijiet tal-bniedem; jappella lill-UE u lill-Istati Membri jiżguraw li l-kurituri umanitarji u l-programmi ta’ għajnuna jindirizzaw speċifikament il-ħtiġijiet tan-nisa u l-bniet, li huma fil-mira tal-kunflitti u affettwati minnhom b’mod sproporzjonat;


</Amend>
<Amend>Emenda		<NumAm>60</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16d (ġdid)</Article>
	

	Mozzjoni għal riżoluzzjoni
	Emenda

	
	16d.	Jenfasizza li l-ommijiet u t-tfal jinsabu f’riskju akbar ta’ tbatija tal-ġuħ u tal-malnutrizzjoni;


</Amend>
<Amend>Emenda		<NumAm>61</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 16e (ġdid)</Article>
	

	Mozzjoni għal riżoluzzjoni
	Emenda

	
	16e.	Jappella lill-UE timpenja ruħha favur politika barranija femminista konsistenti u intersezzjonali, u l-prinċipji tagħha tad-drittijiet, ir-riżorsi u r-rappreżentanza li jqiegħdu l-ugwaljanza bejn il-ġeneri, id-drittijiet tal-bniedem u l-ġustizzja soċjali fil-qalba tal-azzjoni esterna kollha; jissottolinja li tali politika trid tmur lil hinn mill-integrazzjoni tal-perspettiva tal-ġeneri billi tisfida b’mod attiv l-iżbilanċi tal-poter u tindirizza d-diskriminazzjoni strutturali; jisħaq li dan jinkludi l-iżgurar tal-parteċipazzjoni ugwali u sinifikanti tan-nisa fit-teħid tad-deċiżjonijiet, l-applikazzjoni ta’ perspettiva tal-ġeneru fid-diplomazija, l-iżvilupp, il-kummerċ u s-sigurtà, l-appoġġ għas-soċjetà ċivili femminista fl-UE u globalment;


</Amend>
<Amend>Emenda		<NumAm>62</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18</Article>
	

	Mozzjoni għal riżoluzzjoni
	Emenda

	18.	Jilqa’ l-fatt li, fl-2024, il-Mekkaniżmu għad-Difensuri tad-Drittijiet tal-Bniedem, iffinanzjat taħt il-programm tematiku tad-Drittijiet tal-Bniedem u d-Demokrazija tal-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali, appoġġja 10 050 DDB meqjusa bħala ta’ riskju għoli, li 51 % minnhom kienu nisa, u li pprovda appoġġ lil aktar minn 700 ġurnalist f’riskju f’60 pajjiż matul l-istess perjodu;
	18.	Jilqa’ l-fatt li, fl-2024, il-Mekkaniżmu għad-Difensuri tad-Drittijiet tal-Bniedem iffinanzjat taħt il-programm tematiku tad-Drittijiet tal-Bniedem u d-Demokrazija tal-Istrument ta’ Viċinat, ta’ Kooperazzjoni għall-Iżvilupp u ta’ Kooperazzjoni Internazzjonali – Ewropa Globali appoġġja 10 050 difensur tad-drittijiet tal-bniedem meqjusa bħala ta’ riskju għoli, li 51 % minnhom kienu nisa, u li pprovda appoġġ lil aktar minn 700 ġurnalist f’riskju f’60 pajjiż; jissottolinja r-riskji partikolari li jiffaċċjaw id-difensuri nisa tad-drittijiet tal-bniedem, speċjalment dawk li jaħdmu fuq id-drittijiet sesswali u riproduttivi, u jappella għal finanzjament iddedikat u miżuri ta’ protezzjoni mfassla apposta għall-ħtiġijiet tagħhom, kif ukoll biex jiġu pprovduti b’appoġġ politiku u b’appoġġ finanzjarju dirett akbar; jisħaq fuq il-ħtieġa li jiġu żgurati mekkaniżmi flessibbli u effettivi ta’ aċċess għall-viżi u ta’ protezzjoni adattati għall-ħtiġijiet speċifiċi tagħhom;


</Amend>
<Amend>Emenda		<NumAm>63</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 18a (ġdid)</Article>
	

	Mozzjoni għal riżoluzzjoni
	Emenda

	
	18a.	Jiddispjaċih dwar in-nuqqas ta’ mekkaniżmu intern tad-difensuri tad-drittijiet tal-bniedem biex jipprovdi reazzjonijiet rapidi għad-difensuri u għall-organizzazzjonijiet tas-soċjetà ċivili li qed jiffaċċjaw attakki fl-UE; ifakkar li d-difensuri tad-drittijiet tal-bniedem għandhom jirċievu wkoll appoġġ u protezzjoni xierqa mill-UE meta l-gvernijiet nazzjonali jonqsu milli jipprovdu dan;


</Amend>
<Amend>Emenda		<NumAm>64</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 21a (ġdid)</Article>
	

	Mozzjoni għal riżoluzzjoni
	Emenda

	
	21a.	Itenni t-talba tiegħu lill-istituzzjonijiet tal-UE u l-Istati Membri biex jimpenjaw ruħhom li javvanzaw lejn politika estera u ta’ sigurtà femminista li tinvolvi viżjoni trasformattiva tal-ġeneru u biex jiżguraw li l-għanijiet u l-impenji kollha tal-Pjan ta’ Azzjoni dwar il-Ġeneru III, u kwalunkwe pjanijiet ta’ azzjoni fil-futur, jiġu implimentati bis-sħiħ mill-Istati Membri, mid-delegazzjonijiet tal-UE u mill-istituzzjonijiet kollha tal-UE;


</Amend>
<Amend>Emenda		<NumAm>65</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 21b (ġdid)</Article>
	

	Mozzjoni għal riżoluzzjoni
	Emenda

	
	21b.	Jappella lill-UE tiżgura li l-assistenza umanitarja tkun ibbażata fuq valutazzjonijiet tal-ħtiġijiet reattivi għal kwistjonijiet ta’ ġeneru mwettqa b’konsultazzjoni mal-organizzazzjonijiet speċjalizzati tad-drittijiet tan-nisa u ma’ organizzazzjonijiet oħra tas-soċjetà ċivili li jaħdmu man-nisa, mat-tfal u ma’ gruppi emarġinati oħra, inklużi dawk li huma spostati internament;


</Amend>
<Amend>Emenda		<NumAm>66</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 21c (ġdid)</Article>
	

	Mozzjoni għal riżoluzzjoni
	Emenda

	
	21c.	Itenni li l-istupru jibqa’ wieħed mill-aktar ksur mifrux tad-drittijiet tal-bniedem u jfakkar li l-istupru, definit abbażi tan-nuqqas ta’ kunsens, jeħtieġ li jiġi kriminalizzat skont id-dritt tal-UE skont il-bażi ġuridika eżistenti;


</Amend>
<Amend>Emenda		<NumAm>67</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 22</Article>
	

	Mozzjoni għal riżoluzzjoni
	Emenda

	22.	Jilqa’ l-appoġġ finanzjarju kontinwu tal-UE lill-QKI fi żmien partikolarment diffiċli għall-ġustizzja internazzjonali; jiddispjaċih għan-nuqqas persistenti li jiġi attivat l-istatut ta’ mblukkar tal-UE biex il-QKI tiġi protetta mill-effetti extraterritorjali tas-sanzjonijiet;
	22.	Jilqa’ l-appoġġ finanzjarju kontinwu tal-UE lill-QKI fi żmien partikolarment diffiċli għall-ġustizzja internazzjonali; jiddispjaċih għan-nuqqas persistenti li jiġi attivat l-istatut ta’ mblukkar tal-UE biex il-QKI tiġi protetta mill-effetti extraterritorjali tas-sanzjonijiet; jilqa’ l-mandati ta’ arrest tal-QKI għall-mexxejja Talibani akkużati b’delitti kontra l-umanità, speċifikament il-persekuzzjoni tal-ġeneru;


</Amend>
<Amend>Emenda		<NumAm>68</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 22a (ġdid)</Article>
	

	Mozzjoni għal riżoluzzjoni
	Emenda

	
	22a.	Jisħaq li l-effetti ta’ ħsara tat-tibdil fil-klima u tad-degradazzjoni tal-ekosistemi qed jiġġarrbu b’mod sproporzjonat minn nies fqar, b’mod partikolari n-nisa, iż-żgħażagħ, il-persuni b’diżabbiltà, u l-persuni minn minoranzi oħra u popli indiġeni u komunitajiet oħra li jiddependu mir-riżorsi naturali; jirrikonoxxi l-ħidma importanti tal-OSĊ, il-popli indiġeni, id-DDB fil-qasam tal-art u tal-ambjent u l-attivisti indiġeni fil-protezzjoni ta’ ambjent nadif, san u sostenibbli; jiddeplora r-riskji li jiffaċċjaw id-DDB fil-qasam tal-ambjent u l-attivisti indiġeni u jappella biex tiġi garantita l-protezzjoni effettiva tagħhom;


</Amend>
<Amend>Emenda		<NumAm>69</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 25a (ġdid)</Article>
	

	Mozzjoni għal riżoluzzjoni
	Emenda

	
	25a.	Iħeġġeġ lill-UE u lill-Istati Membri tagħha jipproponu l-inklużjoni tal-“apartheid tal-ġeneru” bħala delitt kontra l-umanità sabiex l-Afganistan u dawk responsabbli jinżammu responsabbli għal għemilhom; jappella għal appoġġ qawwi għad-definizzjoni tal-apartheid tal-ġeneru kif propost mill-grupp ta’ ħidma tan-NU dwar id-diskriminazzjoni kontra n-nisa u l-bniet u għalhekk iqis li l-apartheid tal-ġeneru tfisser “atti inumani ta’ natura simili għal dawk imsemmija fil-paragrafu 1, imwettqa fil-kuntest ta’ reġim istituzzjonalizzat ta’ diskriminazzjoni sistematika, oppressjoni u dominazzjoni minn grupp wieħed fuq grupp jew gruppi oħra, abbażi tal-ġeneru, u mwettqa bl-intenzjoni li jinżamm dak ir-reġim”; jappella biex tittieħed azzjoni deċiżiva biex il-vjolenza sesswali ma tibqax tintuża bħala arma tal-gwerra u biex tintemm l-impunità ta’ min ikun ħati ta’ dan il-ksur tad-drittijiet tal-bniedem;


</Amend>
<Amend>Emenda		<NumAm>70</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 26a (ġdid)</Article>
	

	Mozzjoni għal riżoluzzjoni
	Emenda

	
	26a.	jistieden lill-atturi globali u l-Istati Membri jindirizzaw bil-qawwa s-sitwazzjoni mwiegħra tan-nisa u l-bniet madwar id-dinja li huma soġġetti għal traffikar ta’ bnedmin u sfruttament sesswali; jappoġġja l-isforzi bl-għan li l-vittmi jiġu salvati u riabilitati u li t-trażgressuri rġiel u nisa jitressqu l-qorti rigorożament, u jiġu riformati;


</Amend>
<Amend>Emenda		<NumAm>71</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 26b (ġdid)</Article>
	

	Mozzjoni għal riżoluzzjoni
	Emenda

	
	26b.	Jappella biex il-parteċipazzjoni tan-nisa u tal-irġiel b’diżabbiltà titqies fit-tfassil ta’ infrastruttura sikura u aċċessibbli matul il-proċessi ta’ rikostruzzjoni wara kunflitti armati jew diżastri naturali;


</Amend>
<Amend>Emenda		<NumAm>72</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 26c (ġdid)</Article>
	

	Mozzjoni għal riżoluzzjoni
	Emenda

	
	26c.	Jistieden lill-Kummissjoni u lis-SEAE jżidu l-kooperazzjoni ma’ pajjiżi mhux tal-UE biex jiżżarmaw in-networks tranżnazzjonali, u jagħtu prijorità lill-azzjoni biex jiġi indirizzat it-traffikar fid-djalogi kollha dwar id-drittijiet tal-bniedem;


</Amend>
<Amend>Emenda		<NumAm>73</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 27</Article>
	

	Mozzjoni għal riżoluzzjoni
	Emenda

	27.	Jistieden lill-Kummissjoni u lis-SEAE jistabbilixxu indikaturi u skedi ta’ żmien ċari fil-pjan ta’ azzjoni tal-UE għal wara l-2027 dwar id-drittijiet tal-bniedem u d-demokrazija biex jitkejjel is-suċċess, tissaħħaħ il-koerenza bejn l-azzjonijiet interni u esterni tal-UE u jiġu speċifikati konnessjonijiet aħjar bejn il-prijoritajiet kif iddikjarat fil-pjan ta’ azzjoni u parametri referenzjarji aktar stretti;
	27.	Jistieden lill-Kummissjoni u lis-SEAE jistabbilixxu indikaturi u skedi ta’ żmien ċari fil-pjan ta’ azzjoni tal-UE għal wara l-2027 dwar id-drittijiet tal-bniedem u d-demokrazija biex jitkejjel is-suċċess, tissaħħaħ il-koerenza bejn l-azzjonijiet interni u esterni tal-UE u jiġu speċifikati konnessjonijiet aħjar bejn il-prijoritajiet kif iddikjarat fil-pjan ta’ azzjoni u parametri referenzjarji aktar stretti b’sett iddedikat għal indikaturi u parametri referenzjarji sensittivi għall-ġeneru biex jiġi mmonitorjat il-progress fuq id-drittijiet tan-nisa u l-ugwaljanza bejn il-ġeneri globalment;


</Amend>
<Amend>Emenda		<NumAm>74</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 28a (ġdid)</Article>
	

	Mozzjoni għal riżoluzzjoni
	Emenda

	
	28a.	Jappella lill-UE u lill-istituzzjonijiet tagħha jużaw b’mod sistematiku approċċ intersezzjonali femminista meta jindirizzaw il-kwistjoni tad-drittijiet tal-bniedem u d-demokrazija, inkluż fir-rapport annwali, biex jiżguraw li l-ilħna kollha jinstemgħu u jiġu rappreżentati u li d-drittijiet tal-bniedem tal-persuni kollha fid-diversità tagħhom jiġu protetti u promossi;


</Amend>
<Amend>Emenda		<NumAm>75</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 29</Article>
	

	Mozzjoni għal riżoluzzjoni
	Emenda

	29.	Jappella għal baġit allokat ċar għad-drittijiet tal-bniedem u d-demokrazija fil-QFP futur; jisħaq li l-baġit tal-UE jeħtieġ li jiġi protett ukoll għall-użu estern u li l-baġit jikkostitwixxi ingranaġġ importanti biex tinkiseb konformità akbar mad-drittijiet tal-bniedem u mal-istandards demokratiċi mill-pajjiżi sħab; jappella, għalhekk, li tiġi introdotta regola ta’ kundizzjonalità fil-qasam tad-drittijiet tal-bniedem u tad-demokrazija fl-istrument il-ġdid Ewropa Globali għall-finanzjament ta’ pajjiżi sħab mhux tal-UE;
	29.	Jappella għal baġit allokat ċar għad-drittijiet tal-bniedem u d-demokrazija fil-QFP futur; jisħaq li l-baġit tal-UE jeħtieġ li jiġi protett ukoll għall-użu estern u li l-baġit jikkostitwixxi ingranaġġ importanti biex tinkiseb konformità akbar mad-drittijiet tal-bniedem u mal-istandards demokratiċi mill-pajjiżi sħab; jappella, għalhekk, li tiġi introdotta regola ta’ kundizzjonalità fil-qasam tad-drittijiet tal-bniedem u tad-demokrazija fl-istrument il-ġdid Ewropa Globali għall-finanzjament ta’ pajjiżi sħab mhux tal-UE; jappella għal linja baġitarja ddedikata għall-ugwaljanza bejn il-ġeneri u d-drittijiet tan-nisa;


</Amend>
<Amend>Emenda		<NumAm>76</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 29a (ġdid)</Article>
	

	Mozzjoni għal riżoluzzjoni
	Emenda

	
	29a.	Jistieden lill-Kummissjoni u lill-Istati Membri jagħtu livell għoli ta’ prijorità lill-ugwaljanza bejn il-ġeneri u lill-SRHR fir-rispons ta’ għajnuna umanitarja tagħhom, kif ukoll obbligu ta’ rendikont u aċċess għall-ġustizzja u r-rimedju għal ksur tad-drittijiet sesswali u riproduttivi u l-vjolenza abbażi tal-ġeneru, inkluż f’termini ta’ taħriġ għall-atturi umanitarji u ta’ finanzjament attwali u futur;


</Amend>
<Amend>Emenda		<NumAm>77</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 35</Article>
	

	Mozzjoni għal riżoluzzjoni
	Emenda

	35.	Jappella lill-UE tivvaluta l-effettività tas-sett ta’ għodod biex jiġu indirizzati l-kampanji ta’ diżinformazzjoni kontra l-UE, b’mod partikolari f’pajjiżi li jirċievu mill-UE assistenza sinifikanti umanitarja u għall-iżvilupp u f’pajjiżi kandidati għas-sħubija fl-UE;
	35.	Jappella lill-UE tivvaluta l-effettività tas-sett ta’ għodod biex jiġu indirizzati l-kampanji ta’ diżinformazzjoni kontra l-UE, b’mod partikolari f’pajjiżi li jirċievu mill-UE assistenza sinifikanti umanitarja u għall-iżvilupp u f’pajjiżi kandidati għas-sħubija fl-UE; jissottolinja l-importanza li jiġu indirizzati d-diżinformazzjoni dwar il-ġeneri u l-fastidju online mmirati lejn in-nisa attivi fil-politika, fil-ġurnaliżmu u fis-soċjetà ċivili, li għandhom l-għan li jsikktu d-dissens, jimminaw il-parteċipazzjoni demokratika u jxerrdu narrattivi kontra l-UE; jisħaq li l-istrument għandu jinkludi obbligi vinkolanti għall-prevenzjoni, għall-mitigazzjoni u għar-rimedju tal-impatti speċifiċi għall-ġeneru fuq id-drittijiet tal-bniedem; jappella għal kontromiżuri proporzjonati u effettivi u għodod ta’ monitoraġġ imtejba biex jipprevjenu, jesponu u jirrispondu għal tali fenomeni, filwaqt li jissalvagwardjaw id-drittijiet fundamentali u l-libertà tal-espressjoni; jappella għal miżuri ta’ appoġġ u protezzjoni ddedikati biex tiġi żgurata s-sikurezza tal-ġurnalisti, l-attivisti u l-politiċi nisa online u offline;


</Amend>
<Amend>Emenda		<NumAm>78</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 36</Article>
	

	Mozzjoni għal riżoluzzjoni
	Emenda

	36.	Jappella għall-implimentazzjoni sistematika tal-valutazzjonijiet ex ante u ex post tad-drittijiet tal-bniedem u għall-inklużjoni ta’ klawżoli robusti dwar id-drittijiet tal-bniedem fi ftehimiet bejn l-UE u pajjiżi mhux tal-UE, liema klawżoli jkunu appoġġjati minn sett ċar ta’ parametri referenzjarji u proċeduri li għandhom jiġu segwiti f’każ ta’ ksur; jistieden lill-Kummissjoni u lis-SEAE jiżguraw li l-klawżoli dwar id-drittijiet tal-bniedem fil-ftehimiet internazzjonali attwali jiġu mmonitorjati b’mod attiv u infurzati b’mod effettiv u li jtejbu l-komunikazzjoni tagħhom mal-Parlament dwar kunsiderazzjonijiet u deċiżjonijiet rigward dan l-infurzar; itenni li f’każ ta’ ksur persistenti tal-klawżoli tad-drittijiet tal-bniedem mill-pajjiżi sħab tal-UE, inkluż dawk fil-programm tal-GSP+, l-UE għandha tieħu azzjoni malajr u b’mod deċiżiv, inkluż billi tissospendi l-ftehimiet ikkonċernati jekk għażliet oħra jirriżultaw ineffettivi;
	36.	Jappella għall-implimentazzjoni sistematika tal-valutazzjonijiet ex ante u ex post tad-drittijiet tal-bniedem u għall-inklużjoni ta’ klawżoli robusti dwar id-drittijiet tal-bniedem fi ftehimiet bejn l-UE u pajjiżi mhux tal-UE, inkluż ġbir ta’ data xieraq dwar l-ugwaljanza bejn il-ġeneri, liema klawżoli jkunu appoġġjati minn sett ċar ta’ parametri referenzjarji u proċeduri li għandhom jiġu segwiti f’każ ta’ ksur; jistieden lill-Kummissjoni u lis-SEAE jiżguraw li l-klawżoli dwar id-drittijiet tal-bniedem fil-ftehimiet internazzjonali attwali jiġu mmonitorjati b’mod attiv u infurzati b’mod effettiv u li jtejbu l-komunikazzjoni tagħhom mal-Parlament dwar kunsiderazzjonijiet u deċiżjonijiet rigward dan l-infurzar; itenni li f’każ ta’ ksur persistenti tal-klawżoli tad-drittijiet tal-bniedem mill-pajjiżi sħab tal-UE, inkluż dawk fil-programm tal-GSP+, l-UE għandha tieħu azzjoni malajr u b’mod deċiżiv, inkluż billi tissospendi l-ftehimiet ikkonċernati jekk għażliet oħra jirriżultaw ineffettivi;


</Amend>
<Amend>Emenda		<NumAm>79</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 38a (ġdid)</Article>
	

	Mozzjoni għal riżoluzzjoni
	Emenda

	
	38a.	Iħeġġeġ lill-Kummissjoni tirrikonoxxi legalment il-fastidju abbażi tal-ġeneru, inkluż il-fastidju online, bħala diskors ta’ mibegħda kriminalizzat, u tobbliga lill-pjattaformi jidentifikaw u jneħħu d-diskors ta’ mibegħda abbażi tal-ġeneru;


</Amend>
<Amend>Emenda		<NumAm>80</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 38b (ġdid)</Article>
	

	Mozzjoni għal riżoluzzjoni
	Emenda

	
	38b.	Jappella għal skrutinju aktar b’saħħtu tal-algoritmi fuq il-pjattaformi diġitali biex tiġi evitata r-riproduzzjoni tal-preġudizzju bejn il-ġeneri u għal miżuri biex jiġi żgurat li s-sistemi algoritmiċi jappoġġjaw id-demokrazija, l-ugwaljanza bejn il-ġeneri u d-drittijiet tal-bniedem;


</Amend>
<Amend>Emenda		<NumAm>81</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 39a (ġdid)</Article>
	

	Mozzjoni għal riżoluzzjoni
	Emenda

	
	39a.	Jappella lill-UE tintegra l-ugwaljanza bejn il-ġeneri fl-istrumenti esterni rilevanti kollha tad-drittijiet tal-bniedem, tinkludi valutazzjonijiet tal-impatt fuq il-ġeneri fl-ipprogrammar, u tikkonsulta b’mod sistematiku lill-organizzazzjonijiet tan-nisa u lill-gruppi fil-livelli lokali meta tfassal u tevalwa proġetti u djalogi dwar id-drittijiet tal-bniedem;


</Amend>
<Amend>Emenda		<NumAm>82</NumAm>
<DocAmend>Mozzjoni għal riżoluzzjoni</DocAmend>
<Article>Paragrafu 39b (ġdid)</Article>
	

	Mozzjoni għal riżoluzzjoni
	Emenda

	
	39b.	Jistieden lill-Kummissjoni u lis-SEAE jkomplu jappoġġjaw lin-nisa fl-Afganistan permezz ta’ proġetti mmirati orjentati lejn in-nisa; jistieden lill-Istati Membri, lill-Kummissjoni u lis-SEAE jkomplu jiffinanzjaw lill-organizzazzjonijiet tad-drittijiet tan-nisa li tilfu l-aċċess għall-finanzjament wara li reġgħet iddaħħlet ir-Regola tal-Global Gag;


</Amend>


</RepeatBlock-Amend>

